Şirnex de şewatê ke binê kontrolê dewlete de yenê vetene, dewam kenê.
Menga temmuze ra nata daristanê Şirnexî bi sîstematîkî yenê vêşnayene. Tewr peyên daristanê nêzdîyê dewa Cifane yê Cûdîyî de şewat vejîya. Şewato ke vizêr serê sibayî dest pêkerdbi beno pîl.
Waro ke sey Çala Guza şinasîyeno, sey herêma baregehê leşkerî ameyo îlankerdene. Dekewtiş û vejîyayîşê na herême pê destûran yenê kerdene. Tîmê îtfaîya û şaredarîye qedexeyî ra nêeşkenê şewatî hewna bikerê.
